લિપ લાઇનરને હોઠની અંદરથી લગાવવી જેથી લિપસ્ટિક લોંગ લાસ્ટિંગ રહેશે. લિપસ્ટિક ડાયરેક્ટ લગાવો અને લિપ લાઇનર બાદમાં લગાવો એ બંનેમાં ખૂબ ફરક પડે છે. લિપ લાઇનર બાદ લિપસ્ટિક લગાવશો એની ઇફેક્ટ વધુ સારી આવશે. ત્યારબાદ લિપસ્ટિક ડાયરેક્ટ લગાવો એના કરતા બ્રશથી લગાવવાનો આગ્રહ રાખો. હવે દરેક લિપસ્ટિકના કલર બધા પર સારા લાગે એવુ જરૂરી નથી હોતુ. બધાની સ્કિનનો અંડરટોન અલગ હોય છે. એટલે સ્કિનના અંડરટોન પ્રમાણે લિપસ્ટિકના શેડ પસંદ કરવા. અંડરટોન હથેળીના કાંડા પરથી તમે ચેક કરી શકો છો. હથેળી પર દેખાતી નસનો કલર બ્લ્યુ હોય તો તમારો અંડરટોન કૂલ હશે. જો એ નસનો કલર ગ્રીન હશે તો અંડરટોન વોર્મ હશે અને જો નસનો કલર થોડો બ્લ્યુ અને થોડો ગ્રીન હશે તો અંડરટોન ન્યુટ્રલ હશે.